**ส่วนที่ 1**

**บทนำ**

**ส่วนที่ 1**

หลักการและเหตุผลความจำเป็น

ในการเพิ่มเติมแผนพัฒนาสามปี ( พ.ศ.2559 – 2561 ) ฉบับที่3

ตามที่ องค์การบริหารส่วนตำบลหินเหล็กไฟ ได้ดำเนินการจัดทำแผนพัฒนาสามปี(พ.ศ.2559 – 2561 )

โดยผ่านกระบวนการและขั้นตอนการจัดทำแผนตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ.2548 และประกาศใช้แผนเมื่อวันที่ 2 มิถุนายน 2558 โดยมีผลบังคับใช้ ตั้งแต่   
1 ตุลาคม 2558 เป็นที่เรียบร้อยแล้วนั้น

บัดนี้ องค์การบริหารส่วนตำบลหินเหล็กไฟ มีความจำเป็นต้องดำเนินการเพิ่มเติมแผนพัฒนาสามปี  
( พ.ศ.2559-2561 ) เพิ่มเติมฉบับที่ 3

ซึ่งตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ.2548

กำหนดให้ท้องถิ่นดำเนินการจัดทำแผนยุทธศาสตร์และแผนพัฒนาสามปี เพื่อเป็นแนวทางในการพัฒนาของท้องถิ่น โดย

แผนพัฒนาท้องถิ่นสามารถแก้ไข เพิ่มเติมหรือเปลี่ยนแปลงได้ตามความจำเป็นและความเหมาะสม โดยให้เป็นไปตามระเบียบนี้

ข้อ 22 การเพิ่มเติมหรือเปลี่ยนแปลง ให้ดำเนินการตามระเบียบนี้ โดยมีขั้นตอนดำเนินการ ดังนี้

1. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีเพิ่มเติมหรือเปลี่ยนแปลงพร้อมเหตุผลความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นพิจารณาร่างแผนสามปีที่เพิ่มเติมหรือเปลี่ยนแปลงเสนอผู้บริหารท้องถิ่น
3. ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลงและประกาศใช้แผนพัฒนาสามปีที่เพิ่มเติมหรือเปลี่ยนแปลง

สำหรับองค์การบริหารส่วนตำบล ให้ผู้บริหารท้องถิ่นเสนอร่างแผนพัฒนาสามปีเพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อน แล้วผู้บริหารท้องถิ่นจึงพิจารณาอนุมัติประกาศใช้ต่อไป